Berger Glassverk

Berger Glassverk var en bedrift beliggende ved Hurdalssjøen, i drift fra 1857 til 1872.

I 1852 kjøpte firmaet Tostrup & Mathiesen gården Berger i sørenden av Hurdalssjøen. Det ble oppført et stort dampsagbruk på gården, og i 1857 ble det også anlagt et glassverk. Glassverket brukte avfall fra saga til å fyre med.http://www.digitaltmuseum.no/things/berger-bruk-glassverk-og-sagbr/AFM/EB.Fkl%20P1%2040-04?pos=1 I folketelling 1865 er det ved Berger Glassverk registrert 98 bosatte fordelt på 20 husholdninger.http://digitalarkivet.arkivverket.no/ft/bosted_land/bf01038024007815 Hyttemester var Nils Hansen Hetty som kom fra Hurdal Glassverk, og som senere ble mester ved Hafslund Glassverk.

Glassverket produserte vindusglass, flasker og blant annet ble det produsert vannkarafler til bruk i jernbanevogner.http://akershus.kulturnett.no/Historie/nyere%20historie/Eidsvoll/eidsvollverk.html I aftenposten 9.august 1869 reklameres det for "Hvidt vinduesglas i forskjellige kvaliteter af enkelt, halvanden og dobbel tykkelse fra Berger Glasværk anbefales til billiger priser. Berger Glasmagasin, Christiania, H.I. Jacobsen".Aftenposten 9.august 1869 Det reklameres også for vindusglass fra Berger i Trondheim, Bergen og Tromsø Tromsø Stiftstidende 16.mars 1871 I 1871 reklamerer H.I.Jacobsen at vindusglas fra Berger er "anerkendt ikke her alene, men ogsaa i utlandet som et udmerket smukt og godt produkt" Dagbladet 30.juni 1871 så glass fra Berger ble også eksportert utenlands.

Glassverket ble lagt ned i 1872 og allerede samme vinter annonseres det i Aftenposten for 2de enetages arbeiderboliger med 8 oppvarmede rom til salgs for bortkjøring på inneværende vinterføre.Aftenposten 17.desember 1872

Frem til verket ble det anlagt en hestetrukket jernbanelinje fra Dal stasjon kalt bergerlinna, denne ble lagt ned i 1895.http://www.jernbane.net/script/dispenhet.asp?enhet=3247&kat=Stasjoner

I Mathiesen Eidsvoll Værks samlinger i Krutthuset på Eidsvoll er det bevart en del produksjonsutstyr og produkter fra Berger Glassverk. Blant de kjente produktene er en kjegleformet flaske i klart glass med proveniens fra Nannestad i samlingene til Norsk Folkemuseum.http://www.digitaltmuseum.no/things/flaske/NF/NF.1958-1266?pos=2 I tillegg finnes en del brune ølflasker merket "Berger" under bunnen.

Referanser

Kategori:Norske glassverk
Kategori:Selskaper etablert i 1857
Kategori:Selskaper opphørt i 1875
Kategori:1852 i Norge
Kategori:1857 i Norge
Kategori:1875 i Norge
Kategori:1895 i Norge